‘માધવીના આત્માને તો મેં આજથી વીસ વર્ષ અગાઉ જ સારું લગાડી દીધું હતું પ્રિયા…!’ હવે શ્યામલે પ્રિયા તરફ નજર માંડી. ‘તેને જે વખતે પોતાના પ્રિયતમની આગોશમાં ખોવાઈ જવું હતું એ વખતે મેં તેને પ્રેમથી છૂટી કરી દીધી હતી… કોઈ જ કચવાટ વગર… એક પણ વખત વિરોધ કર્યા વગર… કયો પુરુષ પોતાની પત્ની તેની પ્રિય વ્યક્તિને પામી શકે તે માટે આટલી આસાનીથી છૂટાછેડા આપી દે ?… અને એ પણ તેના ભાગનો તમામ હિસ્સો તથા સંપત્તિ આપીને… પૂરતું બૅંક બેલેન્સ અને એક ફ્લૅટની ચાવી આપીને…? બોલ જોઉં ?’ શ્યામલ વર્ષો અગાઉ માધવી પર કરેલા ઉપકારની કિંમત જાણે કે પ્રિયાને ગણાવી રહ્યો હોય તેમ બોલ્યો.